《和焦生石字韵》
宋代·刘敞

我惟一逢掖，入为二千石。声迹不相同，礼貌谓谁敌。

既许游藩篱，又喜升宴席。酌酒浇磥魁，赋诗听警策。

朋从常苦少，佳节古所惜。既醉忘形骸，笑言俱莫逆。

使公贵且寿，富有贫贱客。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。